יצחק היינמן

יצחק הַיְינֶמַן (בגרמנית: Isaak Heinemann; י"ג בסיוון ה'תרל"ו, 5 ביוני 1876 – כ"ט בתמוז ה'תשי"ז, 28 ביולי 1957) היה פרופסור לספרות קלאסית, ספרות הלניסטית ופילולוגיה. חתן פרס ישראל למדעי היהדות.

קורות חיים
היינמן נולד בפרנקפורט שבגרמניה. בנעוריו היה תלמידו של הרב מרדכי מקס הורביץ, לצד לימודי חול. למד את לימודיו האקדמיים באוניברסיטאות שטרסבורג, גטינגן וברלין, ובה למד גם בבית המדרש החרדי לרבנים. בשנת 1897 הוסמך היינמן בפילולוגיה קלאסית.

בשנים 1900–1939 ערך היינמן את ה-Monatsschrift für Geschichte und Wissenschaft des Judentums (הירחון להיסטוריה היהודית ולמדעי היהדות). בנוסף, הוא הורה בבית המדרש לרבנים בברסלאו (1919–1938) ושימש פרופסור להיסטוריה הלניסטית ומדעים קלאסיים באוניברסיטת ברסלאו (משנת 1930). בשנת 1939 עלה לארץ ישראל ולימד בסמינר למורים דתיים בשכונת בית וגן.

היינמן נודע במחקריו ופרסומיו הנוגעים לפרשנות הספרות ההלניסטית, ספרות יוון וספרות ישראל העתיקה. בין מפעליו נודעו תרגומו לגרמנית של כתבי פילון האלכסנדרוני ותרגומן לעברית של אגרות הרש"ר הירש. כמו כן הוא נמנה בין עורכי האנציקלופדיה המקראית.

בשנת 1955 הוענק להיינמן פרס ישראל למדעי היהדות.

מפרסומיו

ספרים:
 טעמי המצוות בספרות ישראל, תש"ב.
 בחירת עם ישראל במקרא, תש"ה.
 דרכי האגדה (The Methods of the Aggadah), הוצאת ספרים על שם י"ל מאגנס והוצאת "מסדה", ירושלים, תש"י 1949 (מהדורות נוספות: תשי"ד; 1970; 1974).

מאמרים:
 "פירורים: הטליס; סוכה העשויה ככבשן", ספר היובל לפרופסור שמואל קרויס, 1936, עמ' 15–18.
 "ההאבקות על הגשמת האל ביון ובישראל", בתוך: עיון, כרך א', חוברת ב'-ג', 1946, עמ' 147–165.
 "המחלוקת על הלאומיות באגדה ובפילוסופיה של ימי הביניים", ספר דינבורג, 1949, עמ' 132–150.
 "על הוראת האגדה שבמקרא", ספר בירם, 1956, עמ' 261–263.

ספר יובל
 Isaak Heinemann zum 60. Geburtstage (Hanna Emmrich, "Isaak Heinemmans Schriften", pp. 294-297), Breslau: Typ. Schatzky ,1936.

קישורים חיצוניים
 
 
 
 
 

מאמרים:
 היהדות בעיני העולם העתיק, ציון - רבעון לחקר תולדות ישראל (ד)

חוקרי ספרות ישראלים
חוקרי ספרות עברית
חוקרי מחשבת ישראל
סגל בית המדרש לרבנים בברסלאו
זוכי פרס ישראל למדעי היהדות
אנשי העלייה החמישית
ראשוני האוניברסיטה העברית בירושלים
עורכי עיתונים יהודים גרמנים
פילולוגים גרמנים
בלשנים ולשונאים יהודים גרמנים
חוקרי ספרות חז"ל
חוקרי העת הקלאסית
עורכי האנציקלופדיה המקראית
פילולוגים יהודים
יהודים הקבורים בהר המנוחות
זוכי פרס ישראל לשנת 1955
ישראלים ילידי גרמניה
ישראלים שנולדו ב-1876
ישראלים שנפטרו ב-1957